7. ΑΝΑΓΚ. ΝΟΜΟΣ υπ’ αριθ. 885 της 27 Σεπτ./5 Οκτ. 1937 Περί υποχρεωτικής ισχύος του Διεθνούς Κώδικος Σημάτων του 1931. Άρθρ.1.-Ο Διεθνής Κώδιξ σημάτων του 1931, ως ούτος εγένετο παραδεκτός υπό των Ναυτικών Κρατών, θα χρησιμοποιείται αποκλειστικώς υπό των Ελληνικών Πολεμικών και Εμπορικών Πλοίων ως και των αεροσκαφών της Στρατιωτικής και πολιτικής Αεροπορίας, δια πάσαν συνεννόησιν γινομένην, είτε μεταξύ των, είτε μεταξύ αυτών και των υπό ξένην σημαίαν πλοίων ή αεροσκαφών, ως και οιωνδήποτε σταθμών σηματοφορικών ή ασυρμάτου. Άρθρ.2.-Παν Ελληνικόν Εμπορικόν Πλοίον σηματολογημένον υποχρεούται να είναι εφωδιασμένον δι’ ενός αντιτύπου Διεθνούς Κώδικος σημάτων 1931 Ελληνικής εκδόσεως, ως και δια συσκευής εγχρώμων σημείων και άλλων απαιτουμένων αντικειμένων δια την ανταλλαγήν συνεννοήσεως κατά το σύστημα των σημάτων, το καθοριζόμενον υπό του ρηθέντος Διεθνούς Κώδικος Σημάτων. Άρθρ.3.-Από της ισχύος του παρόντος δύναται να απαγορευθή υπό της οικείας Λιμενικής ή Προξενικής Αρχής ο απόπλους παντός πλοίου εκ των εν τω προηγουμένω άρθρω αναφερομένων, εφ’ όσον τούτο δεν έχει εφοδιασθή δια Διεθνούς Κώδικος Σημάτων 1931 Ελληνικής εκδόσεως ως και δια των, περί ων το αυτό άρθρον, αντικειμένων. Άρθρ.4.-Η τιμή, εις ην θέλει διατεθή ο Διεθνής Κώδιξ σημάτων Ελληνικής εκδόσεως καθορισθήσεται υπό του Διοικητικού Συμβουλίου του Ν. Απομαχικού Ταμείου κατά τας περί αυτού οικείας διατάξεις, αι δε εκ της διαθέσεως του ρηθέντος Κώδικος εισπράξεις αποτελούσι πόρον του Ν. Α. Ταμείου. Η ισχύς του παρόντος Νόμου άρχεται από της πρώτης του επομένου της δημοσιεύσεως αυτού μηνός. (Αντί για τη σελ. 57) Σελ. 57(α) Τεύχος ΣΤ41-Σελ. 25 Nηολόγια-Υποθηκολόγια-Σηματολόγηση 19.Α.γ.4-7 